## Odluka o dodjeli koncesije za zahvaćanje voda za potrebe javne vodoopskrbe Komunalcu d.o.o., Delnice

### NN 39/1998 (20.3.1998.), Odluka o dodjeli koncesije za zahvaćanje voda za potrebe javne vodoopskrbe Komunalcu d.o.o., Delnice

# VLADA REPUBLIKE HRVATSKE

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 12. ožujka 1998. godine donijela

## **ODLUKU**

### **O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE "KOMUNALCU" d.o.o., DELNICE**

I.

Vlada Republike Hrvatske (u daljnjem tekstu: Davatelj koncesije), dodjeljuje
"Komunalcu" d.o.o., Delnice (u daljnjem tekstu: Korisnik koncesije) koncesiju
za zahvaćanje vode za potrebe javne vodoopskrbe.

II.

Korisnik koncesije će zahvaćati vodu putem sljedećih objekata;

- izvora Vrelo rijeke Ličanke na lokaciji Vrelo, cca 3000 m sjeverozapadno
od Fužina putem 3 crpke,

- izvora Kupica u šumskom predjelu Kupske doline, udaljenom 3 km od
naselja Brod na Kupi,

- izvora Hribiške Staje na području općine Ravna Gora, na lokaciji cca
4 km sjeverozapadno od Ravne Gore,

- izvora Kicelj u području općine Skrad, 3,5 km jugoistočno od Skrada,

- izvora Stari Lazi u općini Ravna Gora, istočno 1 km od vodospreme
Stari Lazi na cesti Mrkopalj - Stari Lazi,

- izvora Hribac u općini Skrad, sjeverno 1,5 km od naselja Divjake,

- izvora Skrad I-II-III na željezničkoj postaji u Skradu,

- izvora Paletina u općini Ravna Gora 1,5 km sjeverno od Ravne Gore,
izvora Frankopan u općini Ravna Gora 1 km sjeveroistočno od Ravne Gore,
izvora Josipovac u općini Ravna Gora 1,5 km sjeveroistočno od Ravne Gore,

- izvora Skrad 1,5 km jugoistočno od Skrada, izvora Šubetov most i Vodica
1,5 km jugoistočno od Skrada,

- izvora Sušica 4,5 km istočno od Delnica na Velikom Vodenjaku,

- izvora Mihićevo, Šćurak, Mrzlica, Maljenica 2 km sjeverozapadno od
naselja Lokve,

- izvora Gločevac 2,5 km jugozapadno od naselja Crni Lug,

- izvora Žljeb 1,2 km istočno od Skrada u Velikom Selcu, izvora Korito
1,2 km istočno od Skrada u Velikom Selcu, izvora Jazbina 1,2 km istočno
od Skrada u Velikom Selcu.

Korisnik koncesije će zahvaćati vodu na pojedinom izvorištu do najviše
količine od:

- izvora Vrelo rijeke
Ličanke                              36 l/sec, odnosno 600.000 m3/god,

- izvora Kupica                   60 l/sec, odnosno 1.000.000 m3/god,

- izvora Hribiške Staje         5 l/sec, odnosno 65.000 m3/god,

- izvora Kicelj                      5 l/sec, odnosno 65.000 m3/god,

- izvora Stari Lazi                2 l/sec, odnosno 26.000 m3/god,

- izvora Hribac                    3 l/sec, odnosno 40.000 m3/god,

- izvora Skrad I-II-III,
Paletina, Frankopan,
Josipovac                           20 l/sec, odnosno 260.000 m3/god,

- izvora Željeznička
postaja Skrad, Šubetov
most, Vodica                      10 l/sec, odnosno 130.000 m3/god,

- izvora Sušica                    10 l/sec, odnosno 130.000 m3/god,

- izvora Mihićevo, Šćurak,
Mrzlica, Maljenica              10 l/sec, odnosno 130.000 m3/god,

- izvora Gločevac                 5 l/sec, odnosno 65.000 m3/god,

- izvora Žljeb, Korito
i Jazbina                             10 l/sec, odnosno 130.000 m3/god.

III.

Korisnik koncesije će koristiti koncesiju iz točke I. ove Odluke u razdoblju
od dvadeset (20) godina počev od stupanja na snagu Ugovora o koncesiji.

IV.

Korisnik koncesije će plaćati koncesijsku naknadu u godišnjem iznosu
od 10% naknade za korištenje voda što je dužan plaćati prema Zakonu o financiranju
vodnog gospodarstva, za godinu u kojoj je sklopljen Ugovor o koncesiji,
u korist državnog proračuna Republike Hrvatske.

Dinamika plaćanja naknade za koncesiju odredit će se Ugovorom o koncesiji.

Ugovorom o koncesiji ugovorit će se rok dospijeća koncesijske naknade
za 1997. godinu.

V.

Državna uprava za vode i Korisnik koncesije će u roku od 15 dana od
dana stupanja na snagu ove Odluke sklopiti Ugovor o koncesiji kojim će
se podrobnije urediti koncesijski odnos.

Korisnik koncesije koji propusti sklopiti Ugovor o koncesiji u roku
iz prethodnog stavka gubi istekom tog roka prava određena ovom Odlukom.

VI.

Ova Odluka stupa na snagu danom donošenja i objavit će se u "Narodnim
novinama".

Klasa: 325-01/98-01/06
Urbroj: 5030115-98-2
Zagreb, 12. ožujka 1998.

Predsjednik
**mr. Zlatko Mateša,** v. r.

Odluka, NN 39/1998-479